Forsvarsmenn flugélagsins Play eru forstjórinn Arnar Már Magnússon , Bogi Guðmundsson , sem er framkvæmdastjóri sölu - , markaðs - og lögfræðisviðs , ásamt þeim Þóroddi Ara Þóroddssyni og Sveini Inga Steinþórsyni . Bogi Guðmundsson , einn stofnenda flugfélagsins Play , vonast til að það komi í ljós fyrir jól hver verður kjölfestufjárfestir félagsins . Nú standi yfir viðræður við nokkra áhugasama innlenda og erlenda aðila . „ Fjármögnunin gengur vel , þó að hún hafi gengið aðeins hægar en við hefðum viljað , þá gengur þetta samt sem áður , " segir Bogi Guðmundsson , einn stofnenda flugfélagsins Play . Hann segist ekki geta tjáð sig um við hverja hefur verið rætt við , en vonast eftir að það komi í ljós fyrir jól hver verði kjölfestufjárfestir . Fram hefur komið í máli Boga og félaga í Play undanfarnar vikur að fjölmargir innlendir aðilar hafi gefið vilyrði fyrir að fjárfesta í félaginu ef stærri aðili leiði fjárfestinguna , en einnig hafa þeir ljáð máls á því að hópur minni aðila taki sig saman og verði leiðandi . „ Það eru fleiri en einn erlendur aðili að skoða að fjárfesta í félaginu , og finnst mér líklegra að ef inn í þetta kemur erlendur aðili þá klári hann fjárfestinguna einn eða verði að minnsta kosti leiðandi . Síðan er eins og áður hefur komið fram annar sem er að koma með 80% fjármagnsins í formi lánveitingar en hann er að taka stærstu áhættuna og áskilur sér hlut . " Samningsatriði hve stór hluti stofnenda verði Spurður út í hve stóran hlut stofnendurnir ætli sér á móti mögulegum fjárfestum og hvernig eignarhlutur stofnendanna skiptist , en í síðustu viku var greint frá því að til greina kæmi að þeir færu úr helmingshlut í 30% , segir Bogi það vera samningsatriði . „ Í stofnendahópnum eru svona 10 til 15 manns , þetta er samhentur hópur sem er að vinna óeigingjarnt starf . Í síðustu viku fór öll umræðan í fjölmiðlum í umræðu um launagreiðslur hjá okkur , en þetta er auðvitað „ startup " og það eru allir í hópnum vel upplýstir og enginn ágreiningur milli stjórnar og starfsfólksins , " segir Bogi . Hann segir áhugann á að starfa fyrir félagið vera mikinn en þegar nafn félagsins var kynnt var um leið auglýst eftir starfsfólki . „ Það voru fjögur þúsund manns sem sóttu um , og það hafa verið viðtöl síðustu tvær vikurnar fyrir starfsfólk í áhafnir , það er flugliða og flugmenn , en að öðru leyti erum við að fara í gegnum umsóknirnar . " Bogi segir að félagið sé á lokametrunum að tryggja sér flugrekstrarleyfi , það eina sem út af standi sé fjármögnunin , en nú standi yfir vinna með ferðaþjónustuaðilum . „ Við erum að vinna að samstarfssamningum við aðila innan ferðaþjónustunnar , sem sjá mikinn hag í því að flugfélag geti hjálpað til við markaðssetningu , selt ferðir í rútur og annað slíkt , " segir Bogi Guðmundsson í Play , sem leggur áherslu á mögulega neyslu viðbótarferðamanna til landsins í afþreyingu ýmiss konar . „ Þar hjálpar til að við erum með fullkominn tölvubúnað sem safnar öllum upplýsingum um kúnnann svo við getum beint markaðssetningunni á ákveðna hópa . Með okkur er félag Sveins Akerlie sem var yfir upplýsingatæknimálunum hjá Wow air á sínum tíma , en hann er með sjálfstætt fyrirtæki , AviLabs , sem hefur í samvinnu við þýska aðila hannað gríðarlega flotta bókunarvél . " Nánar má lesa um málið í Viðskiptablaðinu . Áskrifendur geta nálgast blaðið undir Tölublöð , aðrir geta gerst áskrifendur hér .